Mount Rushmore

Mount Rushmore (celý názov Mount Rushmore National Memorial) je pamätník štvorice bývalých prezidentov USA, ktorý sa nachádza v Čiernych horách v Južnej Dakote. Stal sa jedným zo symbolov Ameriky a ročne ho navštívia 3 000 000 návštevníkov. Opis Je vysoký 18 metrov a stvárňuje 4 hlavy prezidentov: George Washington (1732 – 1799) – jeden zo zakladateľov a prvý americký prezident, zvolený v roku 1789. Na Washingtonovu počesť je pomenované hlavné mesto USA. Thomas Jefferson (1743 – 1826) – tretí prezident USA a autor Deklarácie nezávislosti. Za prezidenta ho zvolili v roku 1801. Abraham Lincoln (1809 – 1865) – bol prezidentom počas občianskej vojny severu proti juhu a 22. septembra 1862 podpísal vyhlásenie o zrušení otroctva. V roku 1865 bol naňho spáchaný atentát, ktorý uskutočnil jeho odporca John Wilkes Booth. Theodore Roosevelt (1858 – 1919) – bol 26. prezident USA a v čase funkcie najmladším americkým prezidentom. Bojoval proti korupcii, vysokým trestom a bol známym ochrancom prírody. Výstavba Budovanie monumentu trvalo 13 rokov a najťažšie vraj bolo vytesať okuliare Theodora Roosevelta. Lešenie bolo veľmi nestabilné a naraz na ňom pracovalo aj 400 ľudí. V roku 1930 bola odhalená Washingtonova hlava, v roku 1936 nasledoval Jefferson, o rok neskôr Lincoln a v roku 1939 bol dokončený aj Roosevelt. Referencie Iné projekty Commons ponúka multimediálne súbory na tému Mount Rushmore